
ZAPISNIK
s 25. sjednice Vijeća Mjesnog odbora Vidovec
[bookmark: _Hlk140522784]održane u UTORAK, 27. lipnja 2023. u 20,00 sati

u objektu MS Vidovec, Vidovec 31 
 
NAZOČNI ČLANOVI:
Bernarda Hukman, Josip Huzanić, Božidar Jambrešić, Đurđica Todić i Mario Komušar

Predsjedava: Božidar Jambrešić
Zapisnik vodi: Josip Huzanić
 
Vijeće usvaja Zapisnik 24. sjednice Vijeća održane 25. svibnja 2023. na temelju glasanja  svih prisutnih vijećnika.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 25. sjednicu Vijeća Mjesnog odbora Vidovec.

Na prijedlog predsjednika Vijeće jednoglasno utvrđuje sljedeći


DNEVNI RED

1. Plan prioriteta za 2024.- donošenje zaključka
2. [bookmark: _Hlk138781870]Tekuća problematika
3. [bookmark: _Hlk138781900]Pitanja, prijedlozi i obavijesti

Ad.1 	Plan prioriteta za 2024.-donošenje zaključka

Nakon rasprave vijeće donosi Plan prioriteta za 2024.g:
1. Završetak kanalizacijske mreže
2. Rješavanje prostora Mjesnog odbora Vidovec
Postojeći prostor nema osnovne sanitarne uvjete - vodu, kanalizaciju te grijanje.
Prokišnjava krov, ispadaju pločice na ulazu pa je samim time postojeći prostor opasan za korištenje. 
Traži se izgradnja zamjenskog objekta ili kupnja postojećeg prostora (kuće) na području MO Vidovec
3. Asfalterski program:
a. Ulica Čigiri odvojak zapadno 
b. Odvojak ulice Vidovec kod k.br. 332 
c. Markuševečki Popovec kod k.br. 72
d. Vidovec sjeverno od k.br. 198 u dužini planiranog dječjeg igrališta
4. Između k.br. 218 i 222 u ulici Vidovec izgradnja kanalica uz cestu

Ad.2 	Tekuća problematika

Predsjednik izvještava.
Na zahtjev građana Markuševečkog Popovca kod k.br. 55 traži se vraćanje uspornika. Predsjednik izvještava kako je obećano od strane mjerodavnih, da će se isti izgraditi za desetak dana. Ponovno se začepio šaht kod PŠ Vidovec - odčepljivanje izvršili članovi DVD-a Vidovec. Sanirano je oštećenje ceste u Markuševečkom Popovcu. Izvršeno je čišćenje ceste u ulici Vidovec kod k.br. 300.
U ulici Vidovec kod k.br. 218 postavljena odbojna zaštitna ograda dok su kod k.br. 155 radovi privremeno obustavljeni zbog oštećenja strujnog kabla. Nastavak radova očekuje se po završetku sanacije strujne mreže.
Predsjednik je pozvan na primopredaju izvršenih radova postavljanja zaštitnih ograda jer je postavljanje ograde značajno suzilo kolnik pa je promet kamiona posebno Čistoće otežan. Traži se izmještanje ograde na rub kolnika.
Za ograde u ulici Vidovec kod k.br. 194 te nastavak kod k.br. 155 traži se izgradnja potpornog zida.
Očekuje se rekonstrukcija dječjeg igrališta u Markuševečkom Popovcu.
 


Ad. 3.	Pitanja, prijedlozi i obavijesti

Traži se košnja trave uz šetnicu te prilaza šetnici.
Traži se popravak ograde i dijela sprava u dječjem igralištu kod PŠ Vidovec.
Na zahtjev građana se traži uspornik te pojačana policijska ophodnja zbog prebrze vožnje kod prostora MO Vidovec, Vidovec 31.
Traži se ugradnja prometnih ogledala kod DVD-a Vidovec kod ulice Komušari, križanja ulice Vidovec i Mišeki te u ulici Čmarci.
Traži se uklanjanje ostataka od dimnjaka te eko WC-a kod prostora MO Vidovec, Vidovec 31.

Traži se očitovanje komunalnog redara od zadnje sjednice za slučajeve prometnog znaka kod Vidovec 72-74 te za izgradnju na rubu potoka sjeverno od Komušari.
Vijeće traži pojašnjenje što znači da je prometni znak neobavezujući kod odvojka Vidovec 72-74, odnosno tko je odgovoran za eventualne štetne događaje koje će isti uzrokovati. Isti odvojak je javni put te se traži sanacija ceste te postavljanje adekvatnih znakova na istoj lokaciji kako vozači ne bi morali sami razmišljati o „obavezi ili ne obavezi“ postavljenog znaka te kako bi se postiglo nedvosmisleno i sigurnije prometno rješenje budući da se radi o izrazito uskom djelu ceste. 

Sjednica završava u 20.45 sati.

KLASA: 024-08/23-003/1222
[bookmark: _GoBack]URBROJ: 251-13-11-2/001-23-2
Zagreb, 27. lipnja 2023.


Zapisnik obradio:
Igor Perak


Zapisnik sastavio:
   Josip Huzanić    
Predsjednik MO Vidovec: 
                                                                                                   Božidar Jambrešić

